Final Fantasy

Final Fantasy (ファイナルファンタジー, Fainaru Fantajī) er en mediafranchise skapt av Hironobu Sakaguchi og eid av Square Enix som inkluderer videospill, filmer og andre produkter. Serien startet i 1987 som et eponymt konsollrollespill utviklet av Square. Spillet ga opphav til en videospillserie som ble det sentrale fokuset til franchisen. Franchisen har siden forgreinet seg inn i andre sjangre og plattformer, som for eksempel taktiske rollespill, håndholdte spill, MMORPG-er og spill til mobiltelefoner. Per mars 2007 er det 28 spill i franchisen. Serien har motivert utgivelsen av tre animerte produksjoner, to helaftens CGI-filmer og flere litterære verk.
De fleste Final Fantasy-utgivelsene har uavhengige handlinger, men de inneholder felles elementer som definerer franchisen. Serien har popularisert mange elementer som i dag blir anvendt mye i konsollrollespill, og den er godt kjent for sine visueller, musikk og innovasjon. Flere av titlene i serien har blitt kommersielle og kritiske sukseer. Final Fantasy er den fjerde bestselgende videospillfranchisen, med mer enn 80 millioner solgte eksemplarer per desember 2007. Serien fikk i tillegg en stjerne på Walk of Game i 2006.


== Temaer ==
Spill i Final Fantasy-serien er – med visse unntak – ikke relaterte med hverandre. Allikevel er det en del temaer som er delt mellom de fleste spillene i serien.
Den mest betydelige likheten mellom spillene, er kanskje våpenene som blir brukt. Sverd og magi finnes i alle spillene i hovedserien. Magitypene er gjerne delt inn i forskjellige grupper; «hvit magi», «sort magi», «rød magi» og «blå magi» er vanlige grupperinger. I tillegg finnes det enda en gruppe med magi, kalt «summons», som følger serien. Her tilkaller man monstre som gjerne har mytologiske navn, som Ramuh, Shiva og Bahamut.
Dyr som «moogles» og «chocobos» er også delte mellom serien. I tillegg er visse monstre, som «tonberrys» og «cactuars» vanlige i de fleste spillene i serien. I alle spillene er det også med luftskip.


== Spillene ==

Det finnes svært mange Final Fantasy-spill. I den nummererte hovedserien er det foreløpig utgitt tretten spill, og et utall relaterte titler har også blitt utgitt over årenes løp. I tillegg har det blitt utgitt filmer og serier med opphav i Final Fantasy-serien.
Alle utgivelsesdatoer i denne lista er for Japan.


=== Oppfølgere og relaterte titler ===
The Final Fantasy Legend (Makaitoushi SaGa) – 1989 – Game Boy.
Final Fantasy Legend II (SaGa II) – 1991 – Game Boy.
Final Fantasy Legend III (SaGa III) – 1993 – Game Boy.
Mystic Quest (Final Fantasy Adventure) – 1991 – Game Boy.
Mystic Quest Legend – 1992 – Super Nintendo Entertainment System.
Final Fantasy Tactics – 1997 – PlayStation.
Final Fantasy Tactics Advance – 2003 – Game Boy Advance.
Chocobo's Mysterious Dungeon – 1997 – PlayStation.
Chocobo's Mysterious Dungeon 2 – 1998 – PlayStation.
Chocobo Racing – 1999 – PlayStation.
Chocobo Stallion – 1999 – PlayStation.
Chocobo Land – 2002 – Game Boy Advance.
Kingdom Hearts – 2002 – PlayStation 2.
Kingdom Hearts: Chain of Memories – 2004 – Game Boy Advance.
Kingdom Hearts II – 2005  – PlayStation 2.
Final Fantasy: Crystal Chronicles – 2003 – Nintendo GameCube.
Final Fantasy X-2 – 2003 – PlayStation 2.
Final Fantasy Crystal Chronicles Crystal Bearers – 2009 &ndash Nintendo Wii


=== Annet media ===
Final Fantasy: The Legend of Crystals – 1994 – Anime på fire episoder.
Final Fantasy: The Spirits Within – 2001 – Animert langfilm.
Final Fantasy: Unlimited – 2001 – Anime på 25 episoder.
Final Fantasy VII Advent Children – 2005 – Animert langfilm.
Last Order: Final Fantasy VII – 2005 – Animert kortfilm.


== Referanser ==


== Eksterne lenker ==
(en) Final Fantasy hos VGMdb 
Final Fantasy Wiki
Final Fantasy Norge – Nyhetsside med hovedfokus på Final Fantasy-serien
Final Fantasy Watch – Final Fantasy nettside